ഡല്ഹി ആര്കെ പുരം സെന്റ് പീറ്റേഴ്സ് ഇടവക വികാരി റവ. ഡോക്ടര് പയസ് മേലേക്കണ്ടത്തിലിന് യാത്രയയപ്പ് നല്കി ഡല്ഹി: ആര്കെ പുരം സെന്റ് പീറ്റേഴ്സ് ഇടവക വികാരി യായി കഴിഞ്ഞ എട്ടര വര്ഷം സേവനം ചെയ്ത റവ. ഡോക്ടര് പയസ് മേലേക്കണ്ടത്തിലിന് യാത്രയയപ്പ് നല്കി. കോതമംഗലം രൂപത വികാരി ജനറല് ആയി സ്ഥലം മാറിപ്പോകുന്ന ഫാദര് പയസ് മേലേക്കണ്ടത്തില് വികാരിയായിരുന്നതിനൊപ്പം ജവാഹര്ലാല് നെഹ്റു യൂണിവേഴ്സിറ്റിയില് ജെഎന്യു പ്രൊഫസര് കൂടി ആയിരുന്നു. ആര് കെ പുരത്തെ ഡിഎംഎ സമുച്ചയത്തില് വച്ച് കോവിഡ് മാനദണ്ഡങ്ങള് പാലിച്ചായിരുന്നു ചടങ്ങുകള് നടത്തിയത്. ചടങ്ങില് ജസ്റ്റിസ് കുര്യന് ജോസഫ് റിട്ടയേര്ഡ്, കൈക്കാരന്മാരായ റെജി നെല്ലിക്കുന്നത്ത്, സജി വര്ഗീസ്, വിവിധ ഭക്ത സംഘടന ഭാരവാഹികളായ റോസമ്മ മാത്യു, ജെസ്സമ്മ, ജോജോ തോമസ്, ഡൊമിനിക്, ആല്ഫിന്, ഷാജോ, ആലിഷ, ഡിഎംഎ ഭാരാവാഹികളായ കെ.ജെ ടോണി, ഓ ഷാജി കുമാര് എന്നിവര് പ്രസംഗിച്ചു. ഇടവകയുടെ ഉപഹാരം കൈക്കാരന്മാര് നല്കി. ഭക്ത സംഘടനകള് അവരുടെ ഉപഹാരങ്ങളും നല്കി. സ്നേഹ വിരുന്നോടെ ചടങ്ങുകള് സമാപിച്ചു.